smcproject/ml-wiki-sentences huggingface dataset:
ക്രിക്കറ്റിൽ നിന്ന് വിരമിച്ചശേഷം 1992 മുതൽ 1996 വരെ ഇന്ത്യൻ ക്രിക്കറ്റ് ടീമിന്റെ മാനേജറായും 1998-99 കാലത്ത് സെലക്ഷൻ കമ്മിറ്റി ചെയർമാനായും അദ്ദേഹം പ്രവർത്തിച്ചിട്ടുണ്ട്.
ടെസ്റ്റ് കളിക്കാരൻ, ക്യാപ്റ്റൻ, കോച്ച്/മാനേജർ, സെലക്ഷൻ കമ്മിറ്റി ചെയർമാൻ എന്നീ നിലകളിലെല്ലാം പ്രവർത്തിച്ച മൂന്നുപേരിലൊരാൾ അദ്ദേഹമാണ്.
ലാലാ അമർനാഥും ചന്ദു ബോർഡെയുമാണ് മറ്റ് രണ്ടുപേർ.
1967-ൽ അർജുന അവാർഡും 1972-ൽ പത്മശ്രീയും നൽകി രാജ്യം വഡേക്കറെ ആദരിച്ചു.
2018-ലെ ഇന്ത്യൻ സ്വാതന്ത്ര്യദിനത്തിൽ തന്റെ 77-ആം വയസ്സിൽ മുംബൈയിലെ ജസ്ലോക് ആശുപത്രിയിൽ വച്ചാണ് അദ്ദേഹം അന്തരിച്ചത്.
മൃതദേഹം പൂർണ്ണ ഔദ്യോഗിക ബഹുമതികളോടെ മുംബൈയിലെ ശിവജി പാർക്ക് ശ്മശാനത്തിൽ സംസ്കരിച്ചു.
ടെസ്റ്റ് ക്രിക്കറ്റിൽ വിവിധ ടീമുകൾക്കെതിരെ വഡേകറിന്റെ ടെസ്റ്റ് മത്സരങ്ങളിലെ പ്രകടനങ്ങൾ എതിരാളി മത്സരങ്ങൾ നേടിയ റൺസ് ഉയർന്ന സ്കോർ ശരാശരി ശതകങ്ങൾ ക്യാച്ചുകൾ ഓസ്ട്രേലിയ 9 548 99 32.23 0 8 ഇംഗ്ലണ്ട് 14 840 91 31.11 0 15 ന്യൂസിലൻഡ് 7 495 143 38.07 1 16 വെസ്റ്റ് ഇൻഡീസ് 7 230 67 20.90 0 7 ടെസ്റ്റ് ക്രിക്കറ്റ് ശതകങ്ങൾ വഡേകറിന്റെ ടെസ്റ്റ് ക്രിക്കറ്റ് ശതകങ്ങൾ നം.
സ്കോർ എതിരാളി ബാറ്റിങ് സ്ഥാനം ഇന്നിങ്സ് വേദി തീയതി 1 143 ന്യൂസിലൻഡ് 3 2 ബേസിൻ റിസേർവ് , വെല്ലിങ്ടൺ Error in Template:Date table sorting : 'February' is not a valid month അവലംബം പുറത്തേക്കുള്ള കണ്ണികൾ കളിക്കാരനെക്കുറിച്ചുള്ള വിവരങ്ങൾ: അജിത് വഡേകർ ക്രിക്കറ്റ് ആർക്കൈവിൽ നിന്ന് കളിക്കാരനെക്കുറിച്ചുള്ള വിവരങ്ങൾ: അജിത് വഡേകർ ക്രിക്കിൻഫോയിൽ നിന്ന്
അഡ്‌ലെയ്ഡ് ഓഫ് സാക്സെ-മെയിനിംഗെൻ ഇംഗ്ലീഷ് വിലാസം https://ml.wikipedia.org/wiki/Adelaide_of_Saxe-Meiningen
യുണൈറ്റഡ് കിംഗ്ഡത്തിന്റെ രാജപത്നിയും ഹാനോവറിന്റെ രാജ്ഞിയും വില്യം നാലാമൻ രാജാവിന്റെ ഭാര്യയുമായിരുന്നു അഡ്‌ലെയ്ഡ് ഓഫ് സാക്സെ-മെയിനിംഗെൻ.
(Adelaide Louise Theresa Caroline Amelia; German: Adelheid; 13 ഓഗസ്റ്റ് 1792 - 2 ഡിസംബർ 1849) സാക്സെ-മെയിനിൻ ഡ്യൂക്ക്, ജോർജ്ജ് ഒന്നാമൻ , ഹോഹൻലോഹെ-ലാംഗെൻബർഗ്, ലൂയിസ് എലിയോനോർ എന്നിവരുടെ മകളായിരുന്നു അഡ്‌ലെയ്ഡ്.
സൗത്ത് ഓസ്‌ട്രേലിയയുടെ തലസ്ഥാന നഗരമായ അഡ്‌ലെയ്ഡിന് അവളുടെ പേരാണ് നൽകിയിരിക്കുന്നത്.
മുൻകാലജീവിതം Elisabethenburg Palace , the residence of the Dukes of Saxe-Meiningen കുറിപ്പുകളും ഉറവിടങ്ങളും അവലംബം Allen, W. Gore (1960).
London: Cresset Press Greville, Charles (2005).
The Diaries of Charles Greville (Edward and Deanna Pearce, eds.) London: Pimlico.
ISBN 1-84413-404-0 Sandars, Mary F. (Frances): The life and times of Queen Adelaide .
London 1915 ISBN 978-1-17678-560-1 Williamson, David: The National Portrait Gallery History of the Kings and Queens of England .
London 1998 ISBN 978-1-56852-279-1 Ziegler, Philip (1971).
London: Collins.
ISBN 0-00-211934-X External links Adelaide of Saxe-Meiningen എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Biography (in German) Queen Adelaide Society (City of Adelaide, South Australia)
ഫലകം:Princesses of Saxe-Meiningen by birth
അഡ്‌ലെയ്ഡ് റിവർ, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Adelaide_River,_Northern_Territory
ഓസ്‌ട്രേലിയയിലെ നോർത്തേൺ ടെറിട്ടറിയിലെ അഡ്‌ലെയ്ഡ് നദിക്കു കുറുകേയും സ്റ്റുവർട്ട് ഹൈവേയിലുമായി സ്ഥിതി ചെയ്യുന്ന ചെറുതും ചരിത്രപ്രാധാന്യമുള്ളതുമായ ഒരു പട്ടണമാണ് അഡ്‌ലെയ്ഡ് റിവർ .
അഡ്‌ലെയ്ഡ് ആന്റ് മേരി റിവർ ഫ്ലഡ്‌പ്ലെയിൻ പക്ഷിസങ്കേതത്തിന്റെ മുകളിലാണ് ഈ പട്ടണത്തിന്റെ സ്ഥാനം.
2016 ലെ സെൻസസ് പ്രകാരം അഡ്‌ലെയ്ഡിലെ ജനസംഖ്യ 353 ആയിരുന്നു.
അഡ്‌ലെയ്ഡ് റിവർ കൂമാലി ഷെയറിന്റെ ഭാഗമായ, ഇത് പ്രാദേശിക സർക്കാർ പ്രദേശങ്ങളിൽ രണ്ടാമത്തെ വലിയ വാസസ്ഥലമാണ് ( ബാറ്റ്‌ചെലർ ആണ് ഒന്നാമത്).
ചരിത്രം യൂറോപ്യൻ കുടിയേറ്റത്തിനു മുൻപ്
ഇന്നത്തെ പട്ടണമായ അഡ്‌ലെയ്ഡ് റിവറിനു ചുറ്റുമുള്ള ഭൂമിയുടെ പരമ്പരാഗത ഉടമകളായി കുങ്കറാക്കൻ , അവരായ് ആദിവാസി ജനത എന്നീ വിഭാഗങ്ങൾ അംഗീകരിക്കപ്പെടുന്നു.
പ്രദേശത്തിന്റെ ആദ്യകാല ചരിത്രത്തിൽ ഭൂമിയുമായുള്ള അവരുടെ ബന്ധത്തിന് വലിയ അംഗീകാരമൊന്നും ഉണ്ടായിരുന്നില്ല, പ്രധാനമായും യൂറോപ്യൻ സ്ഥലനാമങ്ങൾ ഇതിന് തെളിവാണ്.
കുടിയേറ്റത്തിനു മുമ്പായി ആയിരക്കണക്കിന് വർഷങ്ങളായി അവരുടെ ജീവിതരീതിയിൽ മാറ്റമില്ല.
കുടിയേറ്റവും റെയിൽഗതാഗതവും
ഓവർലാന്റ് ടെലിഗ്രാഫ് ലൈൻ നിർമ്മിക്കാൻ പ്രദേശത്തെത്തിയ തൊഴിലാളികളാണ് അഡ്‌ലെയ്ഡ് റിവറിൽ ആദ്യമായി താമസമാക്കിയത്.
നിർമ്മാണ വേളയിൽ, 1872-ൽ പൈൻ ക്രീക്കിൽ സ്വർണം കണ്ടെത്തിയത് ഈ വാസസ്ഥലത്തെ വളരെയധികം സ്വാധീനിച്ചു.
1873-ൽ സൗത്ത്പോർട്ടിനും യാം ക്രീക്കിലെ തെക്ക് ഭാഗത്തുള്ള ഒരു ഖനന സ്ഥലത്തിനും ഇടയിൽ പ്രതിവാര തപാൽ സേവനം ആരംഭിച്ചു.
ഈ സേവനത്തിനായി പായ്ക്ക് കുതിരകളെ ഉപയോഗപ്പെടുത്തി.
നനവാർന്ന മാസങ്ങളിൽ ആവശ്യം കുറഞ്ഞപ്പോൾ വടക്ക്, തെക്ക് ഭാഗങ്ങളിൽ നിന്നുള്ള മെയിൽ ബാഗുകൾ അഡ്‌ലെയ്ഡ് നദി മുറിച്ചുകടക്കുമ്പോൾ കൈമാറ്റം ചെയ്യപ്പെട്ടു.
അടുത്ത വർഷം എഡ്വേർഡ് ഹോപ്‌വെലിന് ഈ തപാൽ സേവനത്തിന്റെ കരാർ ലഭിക്കുകയും നദീതീരത്തുള്ള ക്യൂ.സി.ഇ.
ഹോട്ടലും ജോർജ് ഡോഹെർട്ടി തുറന്ന റെസ്റ്റോറന്റായ ജോളി വാഗണറും തുറന്നത് യാത്രക്കാർക്ക് ഒരു രാത്രി തങ്ങാനുള്ള സ്ഥാനമായി മാറിയത് പ്രദേശത്തിന്റെ പ്രാധാന്യം വർദ്ധിപ്പിച്ചു.
പട്ടണത്തിലെ ആദ്യത്തെ പോലീസ് സ്റ്റേഷൻ 1879-ലാണ് നിർമ്മിച്ചത്.
അവലംബം പുറത്തേക്കുള്ള കണ്ണികൾ Adelaide River History Australian War Memorial: Adelaide River War Diaries Archived 2012-11-27 at Archive.is Adelaide River Show Society Homepage Adelaide River, Northern Territory എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ
അമേരിക്കൻ എഴുത്തുകാരനായ മാർക്ക് ട്വയിൻ എഴുതിയ പ്രസിദ്ധമായ നോവലാണ്  അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ (Adventures of Huckleberry Finn, വിവർത്തനം : ഹക്കിൾബെറി ഫിന്നിന്റെ വിക്രമങ്ങൾ).
ട്വൈനിന്റെ 'അഡ്‌വെഞ്ചേഴ്‌സ് ഓഫ് ടോം സോയർ' എന്ന നോവലിന്റെ തുടർച്ചയായ ഈ നോവലിൽ ടോമിന്റെ സുഹൃത്തായ ഹക്ക്ൾബെറി ഫിൻ ആണ് കഥാനായകൻ.
1884 -ൽ ആണ് നോവൽ പ്രസിദ്ധീകരിക്കപ്പെട്ടത്.
പ്രസിദ്ധമായെങ്കിലും നോവൽ വിവാദങ്ങൾ സൃഷ്ടിച്ചു .
നോവലിനെ ആസ്പദമാക്കി ചലച്ചിത്രങ്ങൾ സൃഷ്ടിക്കപ്പെട്ടിട്ടുണ്ട്.
ടോം സോയറിന്റെ കഥ അവസാനിച്ചിടത്തുനിന്നു കഥ  തുടരുന്നു.
സോയറും ഹക്കും കണ്ടെത്തിയ സ്വർണം മൂലം ഹക്കിനു ലഭിച്ച പണം ബാങ്കിൽ നിക്ഷേപിച്ചിരിക്കുകയാണ്.
വിധവയായ ഡഗ്ലസ് എന്ന സ്ത്രീ ഹക്കിനെ ദത്തെടുത്തു.
വീട്ടിൽ നിന്നും ഇറങ്ങി പോയെങ്കിലും പിന്നീട് ടോം പറഞ്ഞതനുസരിച്ച് തിരിച്ചു വന്നു.
മാന്യമായ ഒരു മുഖം ഉണ്ടാകുകയാണെങ്കിൽ ടോമിന്റെ കൂടെ ചേരാമെന്നാണ് ടോം പറഞ്ഞത്.
ഡഗ്ലസും സഹോദരിയായ മിസ് വാട്‍സണും ഹക്കിനെ സംസ്‌കാരിയായി പരിഷ്കരിക്കാൻ ശ്രമിക്കുന്നു.
ഇതിനായി ഇരുവരും വളരെ ബുദ്ധിമുട്ടി.
ഒരു രാത്രി പുറത്തിറങ്ങി ടോമിന്റെ ഒപ്പം പോകുകയും ടോം രൂപീകരിച്ച സംഘത്തിൽ ചേരുകയും ചെയ്തു.
കുറച്ചു കാലങ്ങൾക്കു ശേഷം സംഘം പ്രവർത്തനമൊന്നുമില്ലാത്തതിനാൽ പിരിഞ്ഞു.
മാസങ്ങൾക്കുശേഷം ഹക്കിന്റെ മദ്യപനായ അച്ഛൻ പാപ് വരുമെന്നും തന്റെ പണമെല്ലാം എടുത്തുകൊണ്ടുപോകുമെന്നും ഭയക്കുന്ന ഹക്ക് ജഡ്ജ് താച്ചറെ കണ്ട് തന്റെ പണമെല്ലാം എടുത്തുകൊള്ളാൻ ആവശ്യപ്പെട്ടു.
അന്ന് രാത്രി മുറിയിലെത്തിയ ഹക്ക് തന്റെ അച്ഛനെ കാണുന്നു.
താച്ചറിൽ നിന്നും പണം നേടാൻ പാപ് ശ്രമിക്കുമെങ്കിലും കഴിയില്ല.
ഇടയ്ക്ക് ഹക്കിൽ നിന്നും ഒന്നോ രണ്ടോ ഡോളർ മേടിക്കാൻ മാത്രമേ പറ്റുന്നുള്ളു.
മദ്യപാനം നിർത്തി എന്ന് പറഞ്ഞുകൊണ്ട് പാപ് ഹക്കിനെ നിയമപരമായി കൂടെ നിർത്തുവാനുള്ള അനുമതി മേടിച്ചു.
ഹക്കിന്റെ സ്‌കൂൾ ജീവിതവും സംസ്കാരവും ഇഷ്ടപ്പെടാത്ത പാപ് വീണ്ടും മദ്യപാനത്തിലേക്ക് തിരിഞ്ഞു.
ഒരു ദിവസം ഹക്കിനെ തട്ടിക്കൊണ്ടുപോയി പാപ് മുറിയിൽ അടച്ചിട്ടു.
ഭിത്തിയിൽ തുളയിട്ട് രക്ഷപെടാൻ ശ്രമിച്ചെങ്കിലും അതിനു കഴിയും മുൻപ് പാപ് തിരിച്ചെത്തി.
പാപിൻറെ രീതികൾ കൂടുതൽ ക്രൂരമായതോടെ അവിടുന്ന് രക്ഷപെടാൻ ഹക്ക് തീരുമാനിച്ചു.
പിറ്റേന്ന് പുഴയിൽ തോണി കാണുന്ന ഹക്ക് തന്നെ വീണ്ടും അടച്ചിട്ട ശേഷം നേരത്തെ ഉണ്ടാക്കിയ ദ്വാരത്തിലൂടെ പുറത്തിറങ്ങി.
താൻ മരിച്ചതായി വരുത്തിത്തീർക്കാൻ ഒരു കാട്ടുപന്നിയെ കൊന്ന് അതിന്റെ ചോര ചിതറിയശേഷം ദ്വാരം അടച്ച് തോണിയിൽ സഞ്ചറിച്ച് ജാക്സൺ ദ്വീപിലെത്തി.
പിറ്റേന്ന് പിപും താച്ചറും ടോമും മറ്റു പലരും മരിച്ചു എന്ന് കരുതുന്ന ഹക്കിന്റെ മൃതദേഹം കണ്ടെത്താൻ ദ്വീപിന്റെ പരിസരത്ത് സഞ്ചരിച്ചു.
ദ്വീപിൽ മൂന്നുദിവസം ഒറ്റയ്ക്ക് കഴിയുന്ന ഹക്ക് നാലാം ദിവസം മിസ് വാട്സണിന്റെ അടിമയായിരുന്ന ജിമ്മിനെ കണ്ടു.
തന്നെ വിൽക്കാൻ പോകുകയാണെന്നറിഞ്ഞ് ഓടിപ്പോന്നതാണ് ജിം.
ദിവസങ്ങൾക്കു ശേഷം വിവരങ്ങളറിയാൻ ഹക്ക് പെണ്ണായി വേഷപ്രച്ഛന്നനായി നാട്ടിലേക്ക് ചെന്നു.
ഹക്കിന്റെ വധത്തിൽ പ്രതിയായി സംശയിക്കപ്പെടുന്നത് പ്രധാനമായും പിപ് ആണെന്നും ജിമ്മിനെയും സംശയമുണ്ടെന്നും ഒരു സ്ത്രീയിൽനിന്ന് അറിഞ്ഞു.
ജാക്സൺ ദ്വീപിൽ ജിം ഉണ്ടാവാം എന്ന് സ്ത്രീ കരുതുന്നു.
പ്രച്ഛന്നനായ ഹക്ക് ആണാണെന്നും മനസ്സിലാക്കുന്ന ആ സ്ത്രീയോട് മറ്റൊരു വ്യാജ പേര് പറഞ്ഞിട്ട് ഹക്ക് പോയി.
ഹക്കും ജിമ്മും ജാക്സൺ ദ്വീപിൽ നിന്നും യാത്ര തുടങ്ങി.
ഇരുവരും നീണ്ട യാത്ര ചെയ്യുന്നു.
എന്നാൽ ലക്ഷ്യസ്ഥാനമായ കെയ്റോ(ഇല്ലിന്നോയ്‌സ്) അവർ കടന്നുപോയത് മൂടൽമഞ്ഞു കാരണം ശ്രദ്ധിച്ചില്ല.
തിരികെ യാത്ര ചെയ്യാമെന്ന് തീരുമാനിച്ചു.
എന്നാൽ ഒരു സ്റ്റീമ്പോട്ടുമായി ഇടിച്ച് ചങ്ങാടം തകർന്നു.
ഹക്കും ജിമ്മും ഇരുവഴിക്കാകും.
കരയിലെത്തി.
അവിടുത്തെ ഗ്രാൻഗെർഫോർഡ് കുടുംബം ഹക്കിനെ അവിടെ താമസിപ്പിച്ചു.
ഹക്ക് വ്യാജമായ പേരും കഥയുമാണ് അവിടെ അവതരിപ്പിച്ചത്.
ഹക്കിന്റെ പ്രായമുള്ള ബക്ക് എന്ന കുട്ടിയുമായി ഹക്ക് അടുത്ത സുഹൃത്തായി.
ഗ്രാൻഗെർഫോർഡ് കുടുംബം ഷെഫേർഡ്സൺ കുടുംബവുമായി ശത്രുതയിലാണെന്ന് മനസ്സിലാക്കി.
പിന്നീട് ഹക്ക് ജിമ്മിനെ വീണ്ടും കണ്ടു.
ചങ്ങാടം കണ്ടെത്തി എന്ന് അറിയിച്ചു.
പിന്നീട് ഗ്രാൻഗെർഫോർഡ് ഷെഫേർഡ്സൺ കുടുംബങ്ങളിൽ നിന്നും ഒളിച്ചോട്ടമുണ്ടാകുന്നതോടെ ഇരു കുടുംബങ്ങളും തമ്മിൽ പോരാട്ടമുണ്ടാവുകയും ബക്ക് മരിക്കുകയും ചെയ്തു.
വിഷമത്തോടെ ഹക്ക് യാത്ര തുടരാൻ തീരുമാനിച്ചു.
പിന്നീട് ഹക്ക് കാണുന്നത് ഡ്യൂക്ക് ആണെന്നും ഫ്രാൻസിന്റെ കിരീടാവകാശിയാണെന്നും അവകാശപ്പെടുന്ന രണ്ടു പേരെയാണ്.
ഇരുവരും കബളിപ്പിച്ച് തട്ടിയെടുത്ത പണം അവകാശികൾക്ക് നല്കാൻ ഹക്ക് ശ്രമിച്ചു.
പിന്നീട് ഇവർ ജിമ്മിനെ വീണ്ടും അടിമയായി വിറ്റു എന്നറിഞ്ഞ ഹക്ക് ജിമ്മിനെ രക്ഷിക്കാൻ തീരുമാനിച്ചു.
ഇതിനായി ശ്രമിക്കുന്ന ഹക്കിനെ കാണുന്ന സ്ത്രീ അത് തൻറെ അനന്തരാവണനെന്നു തെറ്റിധരിച്ചു.
ആ സ്ത്രീയുടെ അനന്തരവൻ ടോം സോയർ ആണെന്ന് പിന്നെ ഹക്ക് മനസ്സിലാക്കി.
പിന്നീട് ടോമിനെ കണ്ട് ഹക്ക് സ്ഥിതികൾ അറിയിച്ചു.
ഹക്ക് മരിച്ചുപോയി എന്ന് ആദ്യം കരുതിയിരുന്ന ടോം ജിമ്മിനെ രക്ഷിക്കാൻ സഹായിക്കാം എന്ന് പ
റഞ്ഞു.
ജിമ്മിനെ എവിടെയാണ് തടവിലിട്ടിരിക്കുന്നതെന്ന് കണ്ടെത്തിയശേഷം രക്ഷിക്കുവാനുള്ള പദ്ധതി തുടങ്ങി.
ഹക്കിന്റെ പദ്ധതികൾ നിസ്സാരവും എളുപ്പവുമാണെന്ന് പറഞ്ഞുകൊണ്ട് ടോം സമയമെടുക്കുന്ന ഒരു പദ്ധതി തീരുമാനിച്ചു.
ജിമ്മിനെ രക്ഷിക്കാൻ എളുപ്പമാണെന്ന് കാണുന്ന ടോം അത് ബുദ്ധിമുട്ടാക്കാൻ സ്വയം ശ്രമിക്കുന്നു.
ഒടുവിൽ ജിമ്മിനെ പുറത്തെത്തിച്ചശേഷം മൂന്നുപേരും ഓടി വള്ളത്തിൽ കയറി രക്ഷപെടുന്നു.
ഇതിനിടെ കാലിന് വെടിയേറ്റ ടോമിന് വൈദ്യസഹായം അന്വേഷിക്കാൻ ഹക്ക് തിരിച്ചു ചെന്നു.
ഹക്ക് നേരെ ടോമിന്റെ അമ്മാവന്റെ മുൻപിൽ ചെന്നുപെട്ടു.
ഹക്കിനെ വീട്ടിൽ കൊണ്ടുപോയി.
പിന്നെ പാതി ബോധത്തോടെയുള്ള ടോമിനെയും ജിമ്മിനെയും കൊണ്ട് ആളുകൾ വീട്ടിൽ എത്തി.
ജിമ്മിനെ ആളുകൾ ബന്ധിക്കുമെങ്കിലും ഡോക്ടർ ഇടപെടും.
ബോധം വന്ന ടോം മിസ് വാട്സൺ രണ്ട് മാസം മുൻപ് മരിച്ചു എന്നും വിൽ അനുസരിച്ച് ജിമ്മിനെ സ്വതന്ത്രനാക്കണമെന്നും അറിയിച്ചു.
അപ്പോഴേക്കും അവിടെയെത്തിയ ടോമിന്റെ അമ്മായി പോളി ടോമിനെയും ഹക്കിനെയും തിരിച്ചറിയുക്കുയും വഴക്കുപറയുകയും ചെയ്തു, ഹക്കിന്റെ അച്ഛൻ മരിച്ചു എന്ന വാർത്തയും ടോം അറിയിച്ചു.
പ്രശസ്ത സാഹിത്യ വിമർശകനും ഗ്രന്ഥകാരനുമായ സുകുമാർ അഴീക്കോട് ഈ നോവൽ 'ഹക്കിൾബെറി ഫിന്നിന്റെ വിക്രമങ്ങൾ' എന്ന പേരിൽ 1967 -ൽ വിവർത്തനം ചെയ്തിട്ടുണ്ട് .
അവലംബങ്ങൾ ↑ ↑ Jacob O'Leary, "Critical Annotation of "Minstrel Shackles and Nineteenth Century 'Liberality' in Huckleberry Finn" Archived 2011-03-12 at the Wayback Machine .
അഡ്‌ഹോക്ക് ജഡ്‌ജി
ഇന്ത്യയിൽ സുപ്രീംകോടതിയുടെ നടത്തിപ്പിന് ജഡ്ജിമാരുടെ കോറം തികയാതെവരുന്ന സാഹചര്യത്തിൽ പ്രവർത്തിക്കുവാൻ പ്രസിഡന്റിന്റെ മുൻസമ്മതത്തോടുകൂടി നിയമിതനാകുന്ന താത്കാലിക ജഡ്ജിയെ അഡ്‌ഹോക്ക് ജഡ്‌ജി എന്ന പേരിൽ അറിയപ്പെടുന്നു.
ഏതെങ്കിലും സംസ്ഥാന ഹൈക്കോടതി ജഡ്ജിയെയാണ് ഇങ്ങനെ നിയമിക്കുന്നത്.
ഭരണഘടനയുടെ 127-ആം വകുപ്പ് ഇതു സംബന്ധിച്ച കാര്യങ്ങൾ പ്രതിപാദിക്കുന്നു.
ഈ നിയമനം നടത്തുന്നതിനു മുൻപ് ഏതു സംസ്ഥാന ഹൈക്കോടതി ജഡ്ജിയെ നിയമിക്കുന്നുവോ അവിടുത്തെ ചീഫ്ജസ്റ്റിസുമായി ചർച്ച ചെയ്യേണ്ടതാണ്.
പ്രസ്തുത ജഡ്ജിക്ക് സുപ്രീംകോടതി ജഡ്ജിക്ക് വേണ്ട യോഗ്യതകളുണ്ടായിരിക്കണം.
ഇപ്രകാരം നിയമിക്കുന്ന ജഡ്ജിക്ക് സുപ്രീംകോടതി ജഡ്ജിയുടെ അധികാരവും അധികാരപരിധിയും പ്രത്യേകാനുകൂല്യങ്ങളും ഉണ്ടായിരിക്കും.
അഡ്ഹോക്ക് ജഡ്ജിയെ സുപ്രീം കോടതി ചീഫ്ജസ്റ്റിസാണ് മുകളിൽ പറഞ്ഞ നിബന്ധനകൾക്കു വിധേയമായി നിയമിക്കുന്നത്.
കാനഡായിലും ഈ സമ്പ്രദായം നിലവിലുണ്ട്.
അവലംബം അഡ്‌ഹോക്ക് ജഡ്ജി Archived 2012-01-08 at the Wayback Machine .
അഡ്‌ഹോക്ക് ജഡ്ജി കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡ്‌ഹോക്ക് ജഡ്‌ജി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡ്‌ലെയ്ഡ് എസ്ട്രാഡ ഇംഗ്ലീഷ് വിലാസം https://ml.wikipedia.org/wiki/Adelaide_Estrada
അഡ്‌ലെയ്ഡ് എസ്ട്രാഡ (1898 - 1979) ഒരു പോർച്ചുഗൽ സ്വദേശിയായ മെഡിക്കൽ ഡോക്ടറും ഗവേഷകയുമായിരുന്നു.
ബയോളജിക്കൽ സയൻസസിൽ പി.എച്ച്.ഡി. നേടി 1928 മാർച്ചിൽ പ്രവേശനം നേടിക്കൊണ്ട് പോർച്ചുഗീസ് ബയോളജി സൊസൈറ്റിയിൽ ചേർന്ന രണ്ടാമത്തെ പോർച്ചുഗീസ് വനിതയായിരുന്നു അവർ.
അഡ്‌ലെയ്ഡ് അഗസ്റ്റ ഫെർണാണ്ടസ് എസ്ട്രാഡ 1898 സെപ്റ്റംബർ 29-ന് വിറ്റോറിയയിലെ പോർട്ടോ പാരീഷിൽ ജനിച്ചു.
അവൾ പോർട്ടോയിലെ ലിസിയു അലക്സാണ്ട്രെ ഹെർക്കുലാനോ സ്കൂളിൽ പഠനം നടത്തി.
1913-ൽ പിതാവിന്റെ മരണത്തെത്തുടർന്ന് സ്കൂൾ വിദ്യാഭ്യാസം പൂർത്തിയാക്കുന്നതിനായി അവർ ഒരു ആശുപത്രിയിൽ പാർട്ട് ടൈം ജോലി ചെയ്തു.
1921 ഒക്ടോബറിൽ, പോർട്ടോ യൂണിവേഴ്സിറ്റിയിലെ (FMUP) ഫാക്കൽറ്റി ഓഫ് മെഡിസിനിൽ ഒരു മെഡിക്കൽ കോഴ്‌സിനുചേർന്ന അവൾ പിൽക്കാലത്ത് അവിടെ ഒരു ലക്ചററായി.
എസ്ട്രാഡ 1927-ൽ തന്റെ ആദ്യ ബിരുദം പൂർത്തിയാക്കി.
ഒരു വിദ്യാർത്ഥിയായിരിക്കെ, 1922-ൽ FMUPയുടെ ഇൻസ്റ്റിറ്റ്യൂട്ട് ഓഫ് ഹിസ്റ്റോളജി ആൻഡ് എംബ്രിയോളജിയിൽ ജോലി ചെയ്യാൻ അവളെ ക്ഷണിച്ചു.
അവിടെ അവർ ആബേൽ സലാസറിനെ കണ്ടുമുട്ടിയതിനേത്തുടർന്ന് വിവിധ ഗവേഷണ പ്രവർത്തനങ്ങളിൽ സഹകരിക്കുകയും അടുത്ത സുഹൃത്തുക്കളാകുകയും ചെയ്തു.
ഒരു കലാകാരൻ കൂടിയായിരുന്നു സലാസർ, എസ്ട്രാഡയുടെ നിരവധി ചിത്രങ്ങൾ വരച്ചിരുന്നു.
1923-ൽ അവൾ ഹിസ്റ്റോളജി അസിസ്റ്റന്റായി നിയമിതയായ അവർ, മൂന്ന് വർഷത്തിന് ശേഷം FMUP യുടെ ക്ലിനിക്കൽ അനാലിസിസ് ലബോറട്ടറി  സജ്ജമാക്കുന്ന ജോലിയിലേയ്ക്ക് നിയമിക്കപ്പെട്ടു.
1932-ൽ FMUPയിലെ സാംക്രമിക രോഗ ക്ലിനിക്കിൽ സഹായിയായി ചേർന്നു.
1941-ൽ അവൾ പോർട്ടോ യൂണിവേഴ്സിറ്റിയിലെ സെന്റർ ഫോർ മൈക്രോസ്കോപ്പിക് സ്റ്റഡീസിൽ ഇന്റേൺഷിപ്പ് ആരംഭിച്ചു.
എസ്റ്റാഡോ നോവോ ഭരണത്തോടുള്ള എതിർപ്പ് കാരണം 1935-ൽ തന്റെ മുൻ തസ്തികയിൽ നിന്ന് നീക്കം ചെയ്യപ്പെട്ട പ്രൊഫസറായ ആബേൽ സലാസറിനെ പുനഃസ്ഥാപിക്കുന്നതിനുള്ള ഒരു മാർഗമായാണ് ഈ കേന്ദ്രം സൃഷ്ടിച്ചത്.
1946-ൽ സലാസറിന്റെ മരണശേഷം സെന്റർ അടച്ചുപൂട്ടുന്നത് വരെയുള്ള കാലത്ത് അവൾ അവിടെ തങ്ങി.
FMUയിലും സെന്റർ ഫോർ മൈക്രോസ്കോപ്പിക് സ്റ്റഡീസിലും നടത്തിയ ഗവേഷണം "മെനിഞ്ചിയൽ സിൻഡ്രോംസ് ആൻഡ് അബ്നോർമൽ അക്യൂട്ട് മെനിഞ്ചൈറ്റിസ്", "ക്വസ്റ്റ്യൻസ് ഓഫ് ഹെമറ്റോളജിക്കൽ നോമെൻക്ലേച്ചർ"  "ദ ഹെമറ്റോളജിക്കൽ ഇൻഡക്സസ് ഹാവ് നോ ഡയഗ്നോസ്റ്റിക് വാല്യു" എന്നിവയുൾപ്പെടെയുള്ള ഒരു വലിയ ജേർണൽ ലേഖനങ്ങളിലേ രചനയിലേയ്ക്ക്ക്ക് നയിച്ചു.
അഡ്‌ലെയ്ഡ് റിവർ ഇംഗ്ലീഷ് വിലാസം https://ml.wikipedia.org/wiki/Adelaide_River
ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു നദിയാണ് അഡ്‌ലെയ്ഡ് നദി.
ലിച്ച്ഫീൽഡ് ദേശീയോദ്യാനത്തിൽ നിന്ന് ആരംഭിക്കുന്ന നദി പ്രധാനമായും വടക്കോട്ട് ക്ലാരൻസ് കടലിടുക്കിലേക്ക് ഒഴുകുന്നു.
അഡ്‌ലെയ്ഡ് നദിയുടെ പടിഞ്ഞാറ് ശാഖ, കൂമാലി ക്രീക്ക്, മാർഗരറ്റ് നദി, മാരകായ് ക്രീക്ക് എന്നിവയുൾപ്പെടെ എട്ട് പോഷകനദികൾ ചേർന്നു, ക്ലാരൻസ് കടലിടുക്കിലെ ആദം ബേയിൽ എത്തുന്നു.
238 കിലോമീറ്റർ (148 മൈൽ) ഗതിയിൽ 151 മീറ്റർ (495 അടി) നദീജലപ്രവാഹം കുറയുന്നു.
നദിയുടെ നീരൊഴുക്ക് വിസ്തീർണ്ണം 7,640 ചതുരശ്ര കിലോമീറ്റർ (2,950 ചതുരശ്ര മൈൽ) ആണ്.
അഡ്‌ലെയ്ഡ് നദിയുടെ ടൗൺഷിപ്പിനോട് ചേർന്നുള്ള സ്റ്റുവർട്ട് ഹൈവേയും ഹം‌പ്റ്റി ഡൂവിനടുത്തുള്ള അർനെം ഹൈവേയും അഡ്‌ലെയ്ഡ് നദി മുറിച്ചുകടക്കുന്നു.
അഡ്‌ലെയ്ഡ് നദി കായൽ മുതലകളുടെ സാന്ദ്രതയ്ക്ക് പേരുകേട്ടതാണ്.
മറ്റ് വന്യജീവികൾക്കൊപ്പം വെള്ളവയറൻ കടൽ‌പ്പരുന്ത്‌ , വിസിലിങ് കൈറ്റ്സ് , ശുദ്ധജല മുതല , ബുൾ ഷാർക്ക് , കറുത്ത പറക്കുന്ന കുറുക്കൻ എന്നിവ ഉൾപ്പെടുന്നു.
ഇതിന്റെ താഴ്ന്ന ഭാഗങ്ങൾ അഡ്‌ലെയ്ഡ് ആന്റ് മേരി റിവർ ഫ്ലഡ്പ്ലെയിൻ പ്രധാന പക്ഷി പ്രദേശത്തിന്റെ ഭാഗമാണ്.
ഈ നദിയിലെ ജലാശയങ്ങൾ വംശനാശഭീഷണി നേരിടുന്ന സ്പീയർട്ടൂത്ത് സ്രാവുകളുടെയും ഗുരുതരമായി വംശനാശഭീഷണി നേരിടുന്ന ലാർജ്ടൂത്ത് സോഫിഷുകളുടെയും ആവാസ കേന്ദ്രമാണ്.
വാറേയും കുങ്കരകനും ഉൾപ്പെടെയുള്ള തദ്ദേശീയ ഓസ്‌ട്രേലിയക്കാർ സഹസ്രാബ്ദങ്ങളായി നദിക്കരയിലുള്ള സ്ഥലങ്ങൾ സ്വന്തമാക്കിയിരുന്നു.
ജോൺ ലോർട്ട് സ്റ്റോക്സിന്റെ നേതൃത്വത്തിൽ ലെഫ്റ്റനന്റ് ഫിറ്റ്സ്മറിസ് ഒരു ബോട്ടിംഗ് പര്യവേഷണത്തിലൂടെ നദി കണ്ടെത്തി.
1839-ൽ അഡ്മിറൽറ്റി സർവേയിംഗ് കപ്പലായ എച്ച്.എം.എസ്. ബീഗിളിന്റെ യാത്രയുടെ ഭാഗമായിരുന്നു ഈ പര്യവേഷണം.
അഡ്ലെയ്ഡ് രാജ്ഞിയുടെ ബഹുമാനാർത്ഥം നദിക്ക് പേര് നൽകി.
ചിത്രശാല Jumping crocodile at Adelaide River Croc whips tail to leap high but misses bait A video taken on Adelaide River അവലംബം
വിക്കിവൊയേജിൽ നിന്നുള്ള അഡ്‌ലെയ്ഡ് റിവർ യാത്രാ സഹായി
അഡ്‌ഹോക്ക് കമ്മിറ്റി ഇംഗ്ലീഷ് വിലാസം https://ml.wikipedia.org/wiki/Ad_hoc
ഒരു പ്രത്യേക കാര്യത്തിനുവേണ്ടി താത്കാലികമായി രൂപവത്കൃതമാകുന്ന കമ്മിറ്റിയെ അഡ്‌ഹോക്ക് കമ്മിറ്റി എന്നു വിളിക്കുന്നു.
അഡ്ഹോക് എന്ന ലത്തീൻ വാക്കിന്റെ അർഥം ഇതിനായി അഥവാ ഇക്കാര്യത്തിന് മാത്രമായി എന്നാണ്.
ഈ വാക്ക് ചേർത്താണ് അഡ്ഹോക്ക് കമ്മിറ്റി എന്ന പദം ഉണ്ടാക്കിയത്.
സ്റ്റാൻഡിംഗ് കമ്മിറ്റി നിലവിൽ വരുന്ന പക്ഷം അഡ്ഹോക്ക് കമ്മിറ്റി ഇല്ലാതാകുന്നു.
ഏതെങ്കിലും സംഘടന രൂപവത്കരിക്കാൻ ഉദ്ദേശിക്കുമ്പോൾ, ആദ്യപടിയായി അഡ്ഹോക്ക് കമ്മിറ്റി സംഘടിപ്പിക്കുക സാധാരണമാണ്.
അവലംബം അഡ്‌ഹോക്ക് കമ്മിറ്റി അഡ്‌ഹോക്ക് കമ്മിറ്റി കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡ്‌ഹോക്ക് കമ്മിറ്റി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡ്‌ലെയ്ഡ് ആൻഡേഴ്സൺ ഇംഗ്ലീഷ് വിലാസം https://ml.wikipedia.org/wiki/Adelaide_Anderson Portrait of Adelaide Anderson, c. 1896
ഒരു ബ്രിട്ടീഷ് സിവിൽ സർവൻറും ലേബർ ആക്ടിവിസ്റ്റുമായിരുന്നു ഡേം അഡ്‌ലെയ്ഡ് മേരി ആൻഡേഴ്സൺ, ഡിബിഇ (8 ഏപ്രിൽ 1863 - ഓഗസ്റ്റ് 28, 1936).
പ്രത്യേകിച്ച് ബാലവേലയിലും ചൈനയിലെ അവസ്ഥയിലും താൽപ്പര്യമുണ്ടായിരുന്നു.
1897 മുതൽ 1921 വരെ എച്ച്എം പ്രിൻസിപ്പൽ ലേഡി ഇൻസ്പെക്ടറായി ഫാക്ടറികളിൽ സേവനമനുഷ്ഠിച്ചു.
ആൻഡേഴ്സൺ ഓസ്ട്രേലിയയിലെ മെൽബണിൽ ഒരു സ്കോട്ടിഷ് കുടുംബത്തിൽ ജനിച്ചെങ്കിലും വളർന്നത് ലണ്ടനിലാണ്.
അമ്മ ബ്ലാഞ്ചെ എമിലി ആൻഡേഴ്സൺ (നീ ക്യാമ്പ്‌ബെൽ), അമ്മാവൻ ഫ്രാൻസിസ് ഈസ്റ്റ്വുഡ് ക്യാമ്പ്‌ബെൽ , മുത്തച്ഛൻ ജെയിംസ് ക്യാമ്പ്‌ബെൽ എന്നിവരായിരുന്നു.
അവരുടെ അമ്മാവനും മുത്തച്ഛനും ന്യൂസിലാന്റിലെ പൊതുപ്രവർത്തകരായിരുന്നു.
അവരുടെ പിതാവ് അലക്സാണ്ടർ ഗാവിൻ ആൻഡേഴ്സൺ (മരണം 1892)ആയിരുന്നു.
1861 ൽ ന്യൂസിലാന്റിലെ ക്രൈസ്റ്റ്ചർച്ചിലെ സെന്റ് മൈക്കിൾസ് പള്ളിയിൽ വച്ച് അവരുടെ മാതാപിതാക്കൾ വിവാഹിതരായി.
ഹാർലി സ്ട്രീറ്റിലെ ക്വീൻസ് കോളേജിലും കേംബ്രിഡ്ജിലെ ഗിർട്ടൺ കോളേജിലുമായിരുന്നു വിദ്യാഭ്യാസം.
അവിടെ മോറൽ സയൻസസ് ട്രിപ്പോസിനായി പഠിക്കുകയും 1887 ൽ അവർ ബിരുദം നേടുകയും ചെയ്തു.
വിമൻസ് കോ-ഓപ്പറേറ്റീവ് ഗിൽഡിന്റെ ലക്ചററായിരുന്ന അവർ 1892-ൽ റോയൽ കമ്മീഷൻ ഓൺ ലേബർ സ്റ്റാഫിൽ ക്ലാർക്കായി ചേർന്നപ്പോൾ സ്വകാര്യ ട്യൂഷൻ വാഗ്ദാനം ചെയ്യുകയായിരുന്നു.
ഇത് പിന്നീട് ഹോം ഓഫീസിലെ ആദ്യത്തെ വനിതാ ഫാക്ടറി ഇൻസ്പെക്ടർമാരിൽ ഒരാളായി 1894-ൽ അവളെ നിയമിക്കുന്നതിന് കാരണമായി.
1897-ൽ ഹിസ് മജസ്റ്റിയുടെ പ്രിൻസിപ്പൽ ലേഡി ഇൻസ്‌പെക്ടർ ഓഫ് ഫാക്‌ടറീസ് ആയി അവർ നിയമിതയായി.
ആരോഗ്യവും സുരക്ഷയും, ജോലി സമയവും സാഹചര്യങ്ങളും കൈകാര്യം ചെയ്തു.
അവരുടെ വിരമിക്കലിന് ശേഷം അവളെ ഓർഡർ ഓഫ് ദി ബ്രിട്ടീഷ് എംപയർ (ഡിബിഇ) ഡാം കമാൻഡറായി നിയമിച്ചു.
1918 ൽ ഓർഡർ ഓഫ് ദി ബ്രിട്ടീഷ് എംപയർ (സിബിഇ) ആയി നിയമിതയായി.
ഹോം ഓഫീസിൽ നിന്ന് വിരമിച്ച ശേഷം അവർ മൂന്ന് തവണ ചൈന സന്ദർശിച്ചു.
1923-1924 ൽ ഷാങ്ഹായിലെ ഇന്റർനാഷണൽ സെറ്റിൽമെന്റ് മുനിസിപ്പൽ കൗൺസിലിന്റെ ആഭിമുഖ്യത്തിൽ ബാലവേല സംബന്ധിച്ച കമ്മീഷനിൽ അവർ അംഗമായി.
1926-ൽ അവർ വിദേശകാര്യ ഓഫീസിന്റെ ചൈന നഷ്ടപരിഹാരത്തിനായുള്ള ഉപദേശക സമിതിയിൽ അംഗമായിരുന്നു.
1931-ൽ ചൈനയ്‌ക്കായുള്ള ഒരു ഫാക്ടറി ഇൻസ്‌പെക്‌ടറേറ്റുമായി ബന്ധപ്പെട്ട് നാങ്കിംഗിലേക്കുള്ള ഇന്റർനാഷണൽ ലേബർ ഓഫീസിനായി അവർ ഒരു മിഷനിൽ സേവനമനുഷ്ഠിച്ചു.
1932 മുതൽ 1936 വരെ ലണ്ടനിലെ യൂണിവേഴ്‌സിറ്റീസ് ചൈന കമ്മിറ്റിയിലും അവർ അംഗമായിരുന്നു.
മറ്റ് യാത്രകൾ
1930-ൽ ബാലവേലയുടെ അവസ്ഥകൾ അന്വേഷിക്കാൻ അവർ ഈജിപ്തും സന്ദർശിച്ചു.
കൂടാതെ, അവൾ ദക്ഷിണാഫ്രിക്ക, ഓസ്‌ട്രേലിയ, ന്യൂസിലാൻഡ് എന്നിവിടങ്ങളിലേക്ക് യാത്ര ചെയ്തു.
1936-ൽ 73-ആം വയസ്സിൽ മരിക്കുന്നതുവരെ ആൻഡേഴ്സൺ ധാരാളം എഴുതുകയും പ്രസംഗിക്കുകയും ചെയ്തു Publications Women in the Factory: An Administrative Adventure, 1893 – 1921 (1922) Humanity and Labour in China: An Industrial Visit and its Sequel, 1923 – 1926 (1928) അവലംബം ഉറവിടങ്ങൾ Biography, Oxford Dictionary of National Biography പുറംകണ്ണികൾ Biodata Archived 2012-02-05 at the Wayback Machine .
അഡ്‌വന്റിസം ഇംഗ്ലീഷ് വിലാസം https://ml.wikipedia.org/wiki/Adventism
ക്രിസ്തുവിന്റെ രണ്ടാമത്തെ വരവിനും സഹസ്രാബ്ദവാഴ്ചയ്ക്കും പ്രാധാന്യം കല്പിക്കുന്ന മതവിശ്വാസമാണ് അഡ്‌വന്റിസം .
ലോകാവസാനം ആസന്നമായിരിക്കുന്നുവെന്നും തത്സമയം യേശുക്രിസ്തു എല്ലാ തേജസ്സോടുംകൂടി ഭൂമിയിൽ വീണ്ടും പ്രത്യക്ഷപ്പെടുമെന്നും വിശ്വസിക്കുന്ന വിവിധ ക്രൈസ്തവമതവിഭാഗക്കാരാണ് അഡ്വന്റിസ്റ്റുകൾ.
ഈ വിശ്വാസം നൂറ്റാണ്ടുകൾക്കു മുൻപു തന്നെ നിലനിന്നിരുന്നതായി കാണാം.
പതിനെട്ടാം ശതകത്തിൽ ദി ഫിഫ്ത്ത് മോണാർക്കി മൂവ്മെന്റ് ക്രിസ്തുവിന്റെ രണ്ടാമത്തെ വരവിന് തയ്യാറെടുത്തിരുന്നു.
ജർമനിയിൽ റോൺസ്ഡോർഫ് സെക്ട് എന്നറിയപ്പെട്ടിരുന്ന ഒരു കൂട്ടർ ക്രിസ്തുരാജ്യത്തിനുവേണ്ടി കാത്തിരുന്നു.
ഷേക്കർ കമ്യൂണിറ്റീസ് എന്ന വിഭാഗക്കാരും ലോകാവസാനത്തിലും ക്രിസ്തുവിന്റെ തിരിച്ചുവരവിലും വിശ്വസിച്ചിരുന്നു.
19-ആം ശതകത്തിലും ക്രിസ്തുവിന്റെ രണ്ടാമത്തെ വരവിൽ വിശ്വസിച്ചിരുന്ന വിഭാഗക്കാർ ഇംഗ്ലണ്ട് , ജർമനി തുടങ്ങിയ രാജ്യങ്ങളിൽ ധാരാളം ഉണ്ടായിരുന്നു.
അമേരിക്കയിൽ അഡ്വന്റിസ്റ്റ് പ്രസ്ഥാനത്തിന് നേതൃത്വം നല്കിയത് വില്യം മില്ലറാണ് .
1839 മുതൽ മില്ലറിന് ധാരാളം അനുയായികൾ ഉണ്ടായി.
1843-ൽ അഡ്വന്റിസ്റ്റുകൾ എന്ന പേർ അവർ സ്വയം സ്വീകരിച്ചു.
1843 മാർച്ച് 21-നും 1844 മാർച്ച് 21-നും ഇടയ്ക്ക് ഒരു ദിവസമാണ് ക്രിസ്തുവിന്റെ വരവുണ്ടാകുകയെന്ന് മില്ലർ പ്രവചിച്ചു.
ആ പ്രവചനം ഫലിച്ചില്ല.
1844 ഒക്ടോബർ 22-ന് ക്രിസ്തു പ്രത്യക്ഷപ്പെടുമെന്ന് വീണ്ടും മില്ലർ പ്രവചിച്ചുവെങ്കിലും ആ പ്രവചനവും ഫലവത്തായില്ല.
ഏതാണ്ട് ഒരു ലക്ഷത്തോളം അനുയായികൾ ഉണ്ടായിരുന്ന ഈ പ്രസ്ഥാനം അതോടെ ഛിന്നഭിന്നമായി തുടങ്ങി.
മില്ലറിന്റെ പ്രസ്ഥാനത്തിൽനിന്ന് ഉടലെടുത്ത സംഘങ്ങളിൽ മുഖ്യമായത് സെവൻത് ഡേ അഡ്വന്റിസ്റ്റുകൾ (Seventh Day Adventists) ആണ്.
1844-ലാണ് ഈ സംഘടന രൂപംകൊണ്ടത്.
1860-ൽ ഔദ്യോഗികമായി ഈ പേർ അവർ സ്വീകരിച്ചു.
ക്രിസ്തുവിന്റെ രണ്ടാമത്തെ വരവിന് ഒരു നിർദിഷ്ട ദിവസം ഇവർ പ്രവചിച്ചില്ല.
ക്രിസ്തുവിന്റെ ന്യായവിധി സ്വർഗത്തിൽ വച്ചായിരിക്കും എന്ന് അവർ വിശ്വസിച്ചു.
മറ്റു ക്രൈസ്തവസഭാവിഭാഗങ്ങൾ ഞായറാഴ്ചയെ ശാബത്പോലെ കരുതുമ്പോൾ, യഹൂദൻമാരെപ്പോലെ ഇവർ ഏഴാം ദിവസമായ ശനിയാഴ്ചയാണ് ശാബത് ദിനമായി ആചരിക്കുന്നത്.
അതിനാൽ ശനിയാഴ്ച ഇവർ പ്രധാനമായ ജോലികളൊന്നും ചെയ്യാറില്ല.
മിസ്സിസ് എലൻ ജി. വൈറ്റിന്റെ പ്രവാചകത്വത്തിലും ഇവർ വിശ്വസിക്കുന്നു.
1903 മുതൽ ഈ പ്രസ്ഥാനത്തിന്റെ ആസ്ഥാനം വാഷിങ്ടൺ ആണ്.
ഇതരവിഭാഗങ്ങൾ
1866-ൽ രൂപംകൊണ്ട മറ്റൊരു അഡ്വന്റിസ്റ്റ് വിഭാഗമാണ് ചർച്ച് ഒഫ് ഗോഡ് (Church of God).
മിസ്സിസ് എലൻ ഗോൾഡ് വൈറ്റിനെ പ്രവാചകയായി അംഗീകരിക്കാൻ വിസമ്മതിച്ചവരാണ് ഇവർ.
മറ്റൊരു അഡ്വന്റിസ്റ്റുസഭയായ അഡ്വന്റ് ക്രിസ്ത്യൻ ചർച്ച് 1861-ൽ സ്ഥാപിതമായി.
പുണ്യാത്മാക്കൾക്ക് അമർത്യതയും പാപികൾക്ക് വിനാശവും സംഭവിക്കുമെന്ന് അതു വിശ്വസിക്കുകയും പ്രചരണം നടത്തുകയും ചെയ്തു.
1862-ൽ സ്ഥാപിച്ച ലൈഫ് ആൻഡ് അഡ്വന്റ് യൂണിയനും (Life and advent union), 1866-ൽ സ്ഥാപിച്ച ഏജ് ടു കം അഡ്വന്റിസ്റ്റുകളും (Age to come Adventists) മറ്റു രണ്ടു വിഭാഗക്കാരാണ്.
റസ്സൽ രൂപവത്കരിച്ച യഹോവാസാക്ഷികൾ (Jehovah Witnesses) എന്നറിയപ്പെടുന്ന പ്രസ്ഥാനവും പ്രവർത്തനക്ഷമമാണ്.
ഇവർ ത്രിത്വത്തെയും യേശുക്രിസ്തുവിന്റെ ദൈവത്വത്തെയും അംഗീകരിക്കുന്നില്ല  ഇവരെ കൂടാതെ പ്രിമിറ്റിവ് അഡ്വന്റ് ക്രിസ്ത്യൻ ചർച്ച്, യുണൈറ്റഡ് സെവന്ത് ഡേ ബ്രദറൺ തുടങ്ങിയ വിഭാഗങ്ങളും നിലവിലുണ്ട്.
1873-ൽ മധ്യതിരുവിതാംകൂറിൽ ഉണ്ടായ ആത്മീയ ഉണർവിനോടനുബന്ധിച്ച് റവ.
യുസ്തൂസ് യോസഫ് എന്ന വിദ്വാൻ കുട്ടിയച്ചന്റെ നേതൃത്വത്തിൽ യുയോമയ സഭ ഉടലെടുത്തു.
യേശുക്രിസ്തുവിന്റെ രണ്ടാമത്തെവരവ് അഞ്ചരവർഷം കഴിഞ്ഞ് ഉണ്ടാകുമെന്ന് ഇവർ വിശ്വസിക്കുകയും പ്രഖ്യാപിക്കുകയും ചെയ്തു.
പ്രവചനം ശരിയാകാതെ വന്നതിനെതുടർന്ന് ഈ പ്രസ്ഥാനത്തിന്റെ പ്രാബല്യം നശിച്ചു.
ഇന്നു നിലവിലിരിക്കുന്ന വിവിധ പെന്തിക്കോസ്തുസഭകളും അഡ്വന്റിസ്റ്റു വിഭാഗത്തിൽപ്പെടും.
അവലംബം ↑ ↑ ചർച്ച് ഒഫ് ഗോഡ് ↑ അഡ്‌വന്റിസം ↑ ഏജ് ടു കം അഡ്വന്റിസ്റ്റ് ↑ പുറംകണ്ണികൾ സെവന്ത്ഡേ അഡ്വന്റിസം Archived 2007-02-03 at the Wayback Machine .
അഡ്വന്റിസം സെവന്ത്ഡേ അഡ്വന്റിസം യഹോവ സാക്ഷികൾ ചിത്രങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡ്‌വന്റിസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡ്‌ലെയ്‌ഡ് ഉപദ്വീപ് Adelaide Peninsula class=notpageimage| Location in Nunavut
അഡ്‌ലെയ്‌ഡ് ഉപദ്വീപ് ( Iluilik ), ), കാനഡയിലെ നുനാവട്ടിലുള്ള ഇല്ലുയിർമ്യൂട്ട് ഇന്യൂട്ടുകളുടെ പൂർവ്വിക ഭവനമായ ഒരു വലിയ ഉപദ്വീപാണ്.
68°06′N 097°48′W അക്ഷാംശ രേഖാംശങ്ങളിൽ കിംഗ് വില്യം ദ്വീപിന് തെക്ക് ഭാഗത്തായാണ് ഇത് സ്ഥിതി ചെയ്യുന്നത്.
യുണൈറ്റഡ് കിംഗ്ഡത്തിലെ വില്യം നാലാമൻ രാജാവിന്റെ പത്നിയായിരുന്ന അഡ്‌ലെയ്ഡ് രാജ്ഞിയുടെ പേരാണ് ഇതിന് നൽകിയിരിക്കുന്നത്.
അലിയും നിനോയും
2007 ൽ ജോർജിയയിൽ നിർമ്മിച്ച രണ്ട് സ്റ്റീൽ ശില്പങ്ങളാണ് അലിയും നിനോയും.
തുടക്കത്തിൽ ഇതിന്റെ പേര് 'മാൻ ആൻഡ് വുമൺ' എന്നായിരുന്നു.
ഈ ശില്പങ്ങൾ എല്ലാ ദിവസവും 7 pm ന് പരസ്പരം  കൂടിച്ചേരുന്നു.
ഇത്തരത്തിൽ പ്രത്യേക രീതിയിലാണ് ഇതിന്റെ നിർമ്മാണം നടത്തിയിരിക്കുന്നത്.
ഇതിന്റെ സ്രഷ്ടാവ് ജോർജിയൻ ശില്പിയായ Tamara Kvesitadze ആണ്.
നിർമ്മാണം പ്രമാണം:Ali and Nino Night.jpg അലിയും നിനോയും ഒരു രാത്രികാഴ്ച്ച
ഉരുക്ക് കൊണ്ടുള്ള ഈ നിർമിതി ഡിസൈൻ ചെയ്തത് 2007 ൽ ആണെങ്കിലും ഇത് ബാറ്റുമി കടൽത്തീരത്ത് സ്ഥാപിക്കുന്നത് 2010 ൽ  ആണ്.
അവലംബം ↑ 2019  www.atlasobscura.com/places/ali-and-nino.
ശേഖരിച്ചത് 2019-07-05 ↑ 2019  en.wikipedia.org/wiki/Tamara_Kvesitadze.
ശേഖരിച്ചത് 2019-07-05
അലിമുക്ക് ആയിരവില്ലി ശ്രീമഹാദേവക്ഷേത്രം, പിറവന്തൂർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊല്ലം ജില്ലയിലെ പത്തനാപുരം താലൂക്കിൽ പിറവന്തൂർ പഞ്ചായത്തിൽ സ്ഥിതി ചെയ്യുന്ന ഒരു ഹൈന്ദവ ക്ഷേത്രമാണ് അലിമുക്ക് ആയിരവില്ലി ശ്രീ മഹാദേവ ക്ഷേത്രം .
അലിമുക്ക് നിവാസികളുടെ ദേശദേവതയാണ് ആയിരവില്ലീശ്വരൻ എന്ന് വിളിക്കപ്പെടുന്ന ആയിരവില്ലി ശ്രീ മഹാദേവൻ .
പഞ്ചായത്ത് ആസ്ഥാനമായ അലിമുക്ക് ജംഗ്ഷനിൽ നിന്നും അല്പംമാറി നിലകൊള്ളുന്ന ക്ഷേത്രത്തിലെ പ്രധാന പ്രതിഷ്ഠ നടരാജമൂർത്തി ( ശ്രീമഹാദേവൻ ) ആണ്.
കൂടാതെ ഉപദേവതകളായ് ശ്രീപാർവതി , മഹാഗണപതി , കിരാതമൂർത്തി , നാഗദേവതകൾ , ബ്രഹ്മരക്ഷസ്സ് തുടങ്ങിയ മൂർത്തികളും കുടികൊള്ളുന്നു.
ക്ഷേത്രത്തിലെ പ്രധാന പ്രതിഷ്ഠ നടരാജ സ്വരൂപത്തിൽ വാണരുളുന്ന ശ്രീ മഹാദേവനാണ് .
കേരളത്തിൽ തന്നെ നടരാജഭാവത്തിലുള്ള ശിവപ്രതിഷ്ഠ അത്യപൂർവമായി മാത്രം കണ്ടുവരുന്ന ഒന്നാണ്.
സകല കലകളുടെയും ദേവനായ ഭഗവാൻ പരമശിവൻ ആയിരവില്ലീശ്വരനായി ഭക്തർക്ക് അനുഗ്രഹവർഷം ചൊരിയുന്നു.
ഉപദേവതകൾ ശ്രീപാർവതിദേവി ശ്രീമഹാഗണപതി കിരാതമൂർത്തി ബ്രഹ്മരക്ഷസ്സ് നാഗരാജാവ് നാഗയക്ഷി ക്ഷേത്രഭരണം